Sharon Osbourne: My lyf kan net sóveel snye vat | SARIE
Sharon Osbourne: My lyf kan net sóveel snye vat	deur SARIE.com-span
Sy was nog nooit skaam oor haar voorliefde vir die plastiese chirurg se mes nie, maar Sharon het onlangs erken dat sy vir nou ‘eers genoeg gehad’ het …
Die 60-jarige televisiepersoonlikheid skryf in haar outobiografie, Unbreakable, dat sy nie gou weer onder die chirurg se mes sal gaan lê nie. “Daar is omtrent nie ’n deel van my lyf wat nog nie gerek, verbloem, afgeskil, vergroot, verwyder of met die laser bygekom is nie. Ek dink dit is eers genoeg,” het sy aan Daily Mail gesê.
Kyk hiér hoe Sharon se voorkoms stelselmatig verander het! Sharon het jare gelede besluit om vir plastiese chirurgie te gaan, omdat sy haarself as vet, harerig en onaantreklik beskou het. Maar dit was haar borskanker-diagnose wat haar finaal oortuig het om nie weer onder die mes te gaan nie. “‘n Mens se lyf kan net sóveel snye vat, en myne het nou genoeg gehad,” het sy gesê.